o
Hyvää päivää. Olen Danilo Valla.
Olen italialainen Raamatun heprean ja kreikan opettaja.
Teen myös paljon muuta Herran työssä
Olen mukana nuorten tapahtumissa, teen kirjoja ja monia muita asioita.
Rakastan Suomea suuresti.
Miksi rakastan Suomea?
Koska kaksi nuorta 30 vuotta sitten tuli kotiini Italiaan ja puhui
minulle Jeesuksesta. He toivat minulle evankeliumin.
Suomesta tuli minulle hengellisen elämän lähde.
Tämä lähde muutti elämäni täysin.
Nämä nuoret tulivat ja puhuivat minulle Jeesuksesta.
He tulivat eräästä koulusta, Ryttylästä.
Vuosi uskoontuloni jälkeen menin opiskelemaan samaan kouluun.
Siellä sain opetusta koko Raamatusta.
Opiskelin monia asioita, joista minulle on hyötyä Herran työssä.
Minulla oli erinomainen opettaja, jonka nimi oli Uuras Saarnivaara.
Yksi hänen kirjoittamistaan kirjoista on tämä:
"Onko Jumala todella sanonut?"
siis asioita, jotka ovat Raamatussa?
Tämä opettaja, Saarnivaara, iskosti minuun
rakkauden Jumalan Sanaa kohtaan.
Tämä oli kaikista suurin asia, jonka opin.
Raamattu on Jumalan Sana.
Tämän kirjan alussa Saarnivaara sanoo selvin sanoin:
Tämän kirjan tarkoituksena on auttaa Jumalan kansaa uskomaan,
että se, mitkä Raamattu sanoo, on todella Jumalan sanaa, ja ETTÄ
JUMALA ON TODELLA SEN SANONUT.
Tämä minulle annettiin Suomessa.
Suomi on uskomaton, ainutlaatuinen maa.
Se on ainoa länsimaa, jonka kulttuuri on syntynyt ja perustunut
Jumalan Sanalle.
Te kaikki tiedätte varmasti Mikael Agricolan.
Tämä on Suomen postin tänä vuonna julkaisema postimerkki
Agricolan kuoleman 450-vuotispäivän kunniaksi.
Mikael Agricola synnytti suomen kirjakielen.
ABC-kirjan jälkeen heti seuraavana julkaistiin Uusi Testamentti.
Koko Suomen kulttuuri sai alkunsa siitä.
Se on siis kansa, jonka koko kulttuuri perustuu Raamatulle,
Jumalan Sanalle. Suomi on ainutlaatuinen kansa.
Se on mielestäni maailman paras maa. Olen tosissani.
Sillä on kulttuuri, joka perustuu Raamattuun.
Tämän takia rakastan Suomea niin paljon.
Se on antanut minulle elämän, evankeliumin, olen saanut opetusta
ja rakkauden tätä Sanaa kohtaan.
Tässä on tämän ohjelman tavoite:
osoittaa, että tämä todella on Jumalan Sana
ja että se on ihmeellinen!
Raamattu on ihmeellinen!
Tämä on ohjelmamme aihe.
Puhumme muutamista asioista, jotka osoittavat että,
Raamattu todella on ihmeellinen!
Siitä puheen ollen, ne jotka väittävät Raamatun sisältävän
esimerkiksi virheitä, ovat typeryksiä!
Miten Raamattu voi sisältää virheitä, jos se on Jumalan Sana?
Jos se on Jumalan Sana, niin kuin uskomme,
-Raamattu on Jumalan Sana-
voiko Jumala tehdä virheitä?
Ei! Koska muuten Hän ei ole Jumala!
Jumala ei voi tehdä virheitä!
Jos tämä siis on Jumalan Sana, ja se on Jumalan Sana,
se ei voi sisältää virheitä!
Tämän näemme ohjelman aikana.
Raamattu on ihmeellinen, ilman virheitä ja ilman ristiriitoja!
Aloitetaan. Näiden ohjelmien aikana puhumme monenlaisista asioista.
Katsomme monista näkökulmista, miksi Raamattu on ihmeellinen.
Katsokaapa esimerkiksi: Suomessa on auringonpimennys ensi helmi- ja
elokuussa. 1. elokuuta on täydellinen auringonpimennys.
Tiesittekö, että auringonpimennys on osoitus siitä, että Raamattu on
täydellinen ja ihmeellinen?
Katsokaa, mitä auringonpimennyksen aikana tapahtuu.
Elokuun auringonpimennys näkyy Suomessa niin, että aurinko peittyy
80-prosenttisesti.
Aurinko Kuu Maa Entä miten auringonpimennys voi tapahtua?
Miksi auringonpimennys on mahdollinen?
On vain yksi syy, jonka takia se on mahdollinen.
Kuun ja Auringon halkaisijoiden suhde verrattuna
Auringon etäisyyteen Kuusta ja Maasta.
Nämä suhteet tekevät auringonpimennyksen mahdolliseksi.
Auringonpimennys on mahdollinen vain Maassa.
Muilla planeetoilla ei näy auringonpimennyksiä.
Vain Maassa. Miksi?
Se johtuu tarkasta paikasta, jossa Maa sijaitsee,
jossa Kuu sijaitsee,
ja jossa Aurinko sijaitsee. Se johtuu näiden tarkoista sijainneista.
Muuten auringonpimennys ei olisi mahdollinen.
Mitkä nämä suhteet ovat? Ajatelkaapa vähän.
Kuun halkaisijan suhde Auringon halkaisijaan on 1:400.
1:400. Auringon halkaisija on siis 400 kertaa suurempi kuin Kuun.
Maan ja Kuun etäisyys toisistaan on 1:400
verrattuna Kuun etäisyyteen Auringosta.
Siis 1:400. Vain tämän takia auringonpimennys on mahdollinen.
Muuten se ei olisi mahdollinen.
Miten tämä suhde olisi voinut syntyä sattumalta?
Miten on mahdollista, että sattumalta Kuun halkaisija olisi
yksi neljässadasosa Auringon halkaisijasta
ja että Kuun etäisyys Maasta olisi yksi neljässadasosa
Kuun etäisyydestä Aurinkoon?
Miten on mahdollista, että tämä olisi ollut sattuma?
Evolutionistit sanovat kaiken syntyneen ja kasvaneen sattumalta.
Planeetat ovat ilmestyneet sattumalta, Kuu sattumalta,
Maa sattumalta, kaikki sattumalta.
Sattumalta siis Kuun ja Auringon halkaisijoiden suhde pitäisi olla
1:400 ja sattumalta Kuun etäisyydet Maasta ja Auringosta 1:400.
On mahdotonta, että se olisi sattumaa!
Raamatussa 1. Mooseksen kirjan 1. luvussa sanotaan, että Jumala
asetti suuren ja pienen valon, Auringon ja Kuun, paikoilleen.
Ne ovat Jumalan paikoilleen laittamia.
Aurinko ja Kuu ovat siellä, missä ovat,
koska Jumala on laittanut ne sinne.
Hän asetti ne täsmälleen paikoille, joista syntyivät nämä suhdeluvut.
Joka kerta, kun näemme auringonpimennyksen,
meidän tulee muistaa, että Herra on asettanut Kuun ja Auringon
juuri noihin paikkoihin.
Luuletteko tosiaan, että tämä voisi olla sattumaa?
1:400 ja 1:400, välimatkat ja halkaisijat?
Luuletteko tosiaan, että se voisi olla sattumaa?
Ei! Se ei ole sattumaa! Raamattu vain on ihmeellinen!
Tämä ei vielä pääty tähän.
Huomaatte, että etäisyydet ja halkaisijat ovat 1:400 suhteessa.
On kiinnostavaa, että Raamatun mukaan Auringon ja Kuun tuli olla
merkkejä, niin kuin tähtienkin.
Jumala halusi niiden olevan merkkejä.
Mitä tarkoittaa "merkki"?
Niiden piti opettaa ja antaa jotain ihmisille.
Auringonpimennyksen avulla ne ovat todella arvokas merkki,
joka muistuttaa meitä Jumalan luomistyön täydellisyydestä
ja joka saa meidät ymmärtämään, että tämä kaikki ei ole sattumaa.
Jumala on laittanut ne sinne.
On eräs heprean kirjain, tau, jonka nimi tarkoittaa "merkki".
Aivan niin kuin Raamatussa sanotaan, että Auringon ja Kuun
tuli olla merkkejä.
Tämä heprean kirjain, tau, tarkoittaa "merkki".
Tiesittekö, että heprean kirjaimia käytetään myös numeroina?
Ei vain kirjaimina vaan myös numeroina niin kuin roomalaisia
numeroita. Ei pelkästään kirjaimina vaan myös numeroina.
Tiedättekö, mikä numero tau on?
Se on 400.
Katsokaa. Voiko tämä olla sattumaa?
Ei. Se ei voi olla sattumaa, vaan sitä, että Raamattu on ihmeellinen!
Ymmärsittekö?
Kuun etäisyys Maasta on 1:400 Kuun etäisyydestä Aurinkoon.
Kuun halkaisija on 1:400 Auringon halkaisijasta.
Kaikki on hyvin tarkkaa. Jumala on laittanut tuohon Kuun ja Auringon
saadakseen meidät ymmärtämään, että hän on Luoja
ja että hän on laittanut nämä taivaankappaleet sijoilleen.
Niiden piti olla merkki meille -ja sitä ne ovat-
kirjain tau tarkoittaa "merkki" ja sen lukuarvo on 400.
Jumala puhuu meille näiden asioiden kautta ja sanoo:
Raamattu on ihmeellinen, todellista Jumalan Sanaa.
Katsotaan Einsteinia. Kaikki tunnemme Einsteinin.
Tämä on Israelin muutama vuosi sitten julkaisema postimerkki.
Siinä on Einsteinin kuva ja hänen kuuluisa kaavansa E=mc^2.
Energia on yhtä kuin massa kertaa valonnopeus toiseen.
Tässäkin Jumalan sana on uskomaton:
Jo 3500 vuotta sitten Raamattu ennakoi Einsteinin kaavan.
Raamatussa lukee, että alussa Jumala loi taivaan ja maan.
Se tapahtui energian muodossa. Tässä on energia.
Raamatussa lukee, että maa oli muodoton ja tyhjä.
Oli pimeys, ei elämää, ei muotoja, ei mitään, oli siis tyhjyys.
Luomisen alku tapahtui energian muodossa.
Mitä Jumala teki heti seuraavaksi? Hän sanoi: "Tulkoon valo!"
Valo on luomiskertomuksessa toinen elementti.
Tämä on totta, sillä Einstein osoitti,
että valonnopeus on maailmankaikkeuden ainoa vakio.
Ilman valoa ei voi olla muotoja.
Ensimmäinen luomisteko oli energia, sitten valo ja sitten muodot, massa.
Tämä kaikki oli ennakoitu ja kirjoitettu. Huomaatteko?
Ensin energia, sitten valo ja sitten muodot.
Sitten alkaa kuivua, vedet kootaan yhteen.
Siis energia, valo, muodot, massa.
Tämän Einstein sanoi 3500 vuotta sen jälkeen, kun Raamattu oli jo
ennakoinut sen.
Todellinen ihme!
Monet kysyvät: Miten niin valo ensin ja sitten aurinko?
Eikö valo tule auringosta? Ei! Se on juuri näin!
Ilman valonnopeutta muodot, massa, ei voisi olla olemassa!
Energian ja massan suhde vaatii valonnopeuden niiden välille.
Valo on siis tarpeellinen.
Jos tutkitte muiden antiikin korkeakulttuurien luomiskertomuksia,
löydätte tarinoita, satuja, kaikenlaista outoa.
Raamattu on tarkka. Se ei varmasti ole luonnontieteellinen teos.
Emme opiskele siitä fysiikkaa.
Silti kaikki, mitä siinä on, on täysin oikein.
Kaikki suhteet energian, valon ja massan välillä ovat oikein,
koska se on Jumalan sanassa ja Jumala on loputtoman älykäs!
Jumala ei voi tehdä virheitä.
Huomaatte, että tässäkin asiassa, niin kuin auringonpimennyksessäkin.
Täydelliset suhteet, 1:400 halkaisijoissa ja etäisyyksissä.
Sana "merkki", jonka arvo on 400. Uskomatonta.
Nyt Einstein, mutta Raamattu oli sanonut sen jo 3500 vuotta sitten.
Energia, valo, muodot.
Vielä yksi asia. Mikä on ensimmäinen muoto, jonka näemme?
Kuiva maa, eikö? Maa ja vesi. Molemmat omissa paikoissaan.
Tutkijat ovat myöhemmin löytäneet tämän.
Sitä kutsutaan mannerten erkanemiseksi.
Tämän teorian mukaan, joka on itse asiassa fakta eikä vain teoria,
alun perin kaikki mantereet olivat kiinni toisissaan
ja ne jakautuivat myöhemmin.
Katsokaa. Pohjois-Amerikka, Etelä-Amerikka, Afrikka, Aasia,
Australia, Antarktis. Ne jakautuivat myöhemmin.
Raamattu sanoo, että kuiva maa tuli näkyviin.
Vesi oli siis ympärillä ja kuiva maa yhdessä paikassa.
Tämä on kirjoitettu selvästi.
Mielenkiintoista on, että tutkijat ovat tajunneet tämän
jokin aika sitten.
He ymmärsivät, että maa on jakautunut.
Tämä oli kuitenkin kirjoitettu Raamattuun selvästi.
1. Moos. 10 ja 1. Aik. 1 sanovat, että maa jakautui Pelegin aikana.
Se jakautui mantereiksi.
Tämänkin Raamattu oli ennakoinut.
Kuiva maa, Pangea, maa, jonka ympärillä oli meri
ja Raamattu kertoo, että Pelegin aikaan maa jakautui.
Tämänkin Jumalan Sana ennakoi täydellisesti.
Voiko tämä olla sattumaa? Ei. Raamattu vain on ihmeellinen.
Katsotaan toista ihmeellistä asiaa.
DNA. Watson ja Crick löysivät DNA:n 1953.
He saivat siitä Nobel-palkinnon.
DNA:ta on kaikissa ihmisen soluissa ja se sisältää kromosomeja.
Jokaisella ihmisellä on noin 60 000 000 000 000 solua.
Kaikissa soluissa on kromosomeja.
Paljonko näitä kromosomeja on?
Kromosomeja on 22 samanlaista paria.
Miehellä ja naisella on 22 samanlaista paria.
Sen lisäksi miehellä on Y- ja X-kromosomit
ja naisella kaksi X-kromosomia.
Nämä kolme X-kromosomia ovat samanlaisia miehellä ja naisella.
Ainoa ero siis on, että miehellä on Y-kromosomi naisen X:n sijaan.
Muuten kromosomit ovat täysin samanlaiset.
Katsokaa. Tässä on piirros, jossa on kaikki ihmisen kromosomit.
Miehellä ja naisella on 22 täysin samanlaista kromosomiparia.
Tämän Raamattu oli jo ennakoinut. Se on 1. Moos. 2. luvussa.
Ajatelkaapa vähän.
1. Moos. 2:21 sanoo: Niin Herra Jumala vaivutti ihmisen
raskaaseen uneen, ja kun hän nukkui, otti hän yhden hänen kylkiluistaan
ja täytti sen paikan lihalla. Ja Herra Jumala rakensi vaimon
siitä kylkiluusta, jonka hän oli ottanut miehestä, ja toi hänet
miehen luo.
Tässä on käännöksessä ongelma, joka meidän täytyy ymmärtää.
Käännös "kylkiluu" on perinne, joka juontaa tuhansien vuosien päähän.
Se ei kuitenkaan ole oikea käännös.
Heprean "tzelah" ei tarkoita "kylkiluuta".
Se esiintyy Raamatussa 49 kertaa, 7x7.
Joka kerran "tzelah" merkitsee "puolikasta jostakin",
tämä sana, joka on käännetty "kylkiluu".
Todellisuudessa se merkitsee "puolikasta".
Pitkän aikaa kääntäjillä oli vaikeuksia ymmärtää,
miten Jumala pystyi ottamaan puolikkaan miehestä
ja tekemään siitä naisen.
Tämä on aina ollut suuri ongelma kääntäjille.
Näin perinne kylkiluusta on jatkunut vuosituhansia.
Vuoden 1953, DNA:n löytymisen, jälkeen Herran käyttämä metodi
on sen sijaan tullut selväksi.
Jos katsomme alkutekstejä, Jumala ei ottanut kylkiluuta tehdäkseen
naista. Käännöksen tulee olla "puolikas".
Jumala otti siis miehen puolikkaan ja teki naisen miehen puolikkaasta.
Mikä puolikas se on? Se on tämä. Katsokaa.
Tässä. Puolikas kaikista soluista, X-kromosomin sisältävän puolen.
Hän otti kaikista miehen soluista X:n sisältävän kromosomin,
kahdensi ne ja rakensi naisen.
Tämä on täysin selvää.
Raamattu oli ennakoinut sen sanomalla, että Jumala otti
miehestä puolet tehdäkseen naisen.
Jumala oli jo ennakoinut ja tunsi hyvin kromosomit,
joita miehellä ja naisella oli 22 samanlaista.
Mies ja nainen jaettiin kahteen puolikkaaseen.
Se on kaikki kirjoitettu Raamatussa.
Se ei ole biologian oppikirja, josta opiskelemme biologiaa.
Toistan kuitenkin: kaikki, mitä siinä on, on täysin oikein.
Se ei ole tieteellinen teos, mutta se ei voi sisältää virheitä,
koska se on Jumalan sana ja Jumala ei voi tehdä virheitä.
Raamattu sanoi jo 3500 vuotta sitten, että meidät on tehty,
miehet ja naiset, kahdesta samanlaisesta puolikkaasta
lukuun ottamatta sukupuolikromosomeja.
Se on ihmeellistä! Voiko se olla sattumaa?
Ei! Se ei ole sattumaa. Raamattu vain on ihmeellinen.
Katsokaa. Uskomatonta.
Miehellä ja naisella 22 ja 22 täysin samanlaista kromosomia.
Todella upea tapaus.
Mutta miksi tämä luku 22 on niin tärkeä?
Koska 22 on heprean aakkosten lukumäärä.
Jumala luo sanalla ja heprea on Jumalan kieli.
22, heprean aakkosten lukumäärä on erityinen luku,
joka esiintyy koko Raamatussa.
Luku 22 esiintyy monin tavoin, kaikissa kirjoissa ja rakenteissa.
Tämä luku kulkee koko Raamatussa.
Se esiintyy Raamatun lisäksi myös koko luomakunnassa.
Näimme esimerkiksi, että kromosomeja on 22.
22 kromosomiparia lukuun ottamatta sukupuolikromosomeja.
Tämä 22 on siis elämän alkulähteessä.
DNA on elämän koodi, sen geneettinen koodi.
DNA perustuu lukuun 22, 22 pariin.
Sen lisäksi elämää varten tarvitaan proteiineja.
Proteiinit muodostuvat aminohapoista.
Paljonko aminohappoja on?
Tietenkin 22.
22 on siis DNA:n perusta.
Se on myös kasvun, aminohappojen perusta proteiineissa.
Katsotaanpa tähtiä ja taivasta.
Kuinka paljon tähtikuvioita on?
Tutkijat määrittelivät tähtikuviot viime vuosisadan alkupuolella,
1920-luvulla. Tähtitieteilijät jakoivat taivaan tähtikuvioihin.
Kuinka monta kuviota he määrittelivät taivaalle?
88. 22 jokaiseen pääilmansuuntaan.
4 kertaa 22. 88 tähtikuviota. Myös tähdillä on tämä luku 22.
Sanoin, että 22 esiintyy kaikkialla.
Katsotaan välinettä, jota italiaksi kutsutaan nimellä "diapason".
Te ehkä sanotte sitä "avaimeksi" tai joksikin sen kaltaiseksi.
Jos napautamme äänirautaa virittääksemme minkä tahansa
soittimen, äänirauta tuottaa A-sävelen.
A-sävel, jonka äänirauta tuottaa joka kerran.
Kuuletteko?
Tämä on A-sävel. Tämä pätee koko maailmassa.
Kuinka monta värähdystä sekunnissa syntyy, kun teemme näin?
Kuinka monta? 440 värähdystä sekunnissa.
22x20. Jälleen 22 A-sävelessä.
Sama A, jota käytetään kaikissa maailman konserteissa:
Yhdysvalloissa, Venäjällä, Kiinassa.
Missä tahansa haluamme määritellä A-sävelen, meidän täytyy käyttää
näitä värähdyksiä. 440 värähdystä sekunnissa.
Luku 22 koko luomakunnassa.
Ajatelkaa sitä, että myös kaikkien muiden sävelien värähdystaajuudet
ovat 22 moninkertoja.
Myös sävelten väliset intervallit ovat 22 moninkertoja.
Luku 22 on siis todella luomakunnan ytimessä,
koska se on heprean aakkosten lukumäärä.
Sen lisäksi se on Vanhan Testamentin kirjojen lukumäärä.
Jeesuksen aikaan Vanhan Testamentin kirjoja oli 22.
Luonnollisesti niiden sisältö oli sama kuin nykyään.
Nykyään Vanha Testamentti on jaettu 39 kirjaan. Sisältö on silti sama.
Silloin niitä oli 22 kirjaa.
Kuten sanoin, luku 22 on Raamatussa hyvin tärkeä.
Vanhassa Testamentissa 22 kirjaa.
Uudessa Testamentissa niitä on 27.
Uudessa Testamentissa on 27 kirjaa, eikö totta?
Yhteensä niitä on 49.
Tämä rakenne on kiinnostava, koska heprean aakkosia on 22
ja se puhuu kirjoituksesta.
27, Uuden Testamentin kirjojen lukumäärä.
Mistä 27 muodostuu? Se on 3x3x3. Kolmen kuutio.
Kolme on Jumalan luku.
Näistä suhteista voimme lukea, millaista Jumalan kirjoitus on.
49. Mistä se muodostuu? 7x7.
7 on täydellisyyden luku. Jumalan kirjoitus on täydellistä!
22 on heprean ja 27 kreikan aakkosten lukumäärä.
Itse asiassa Uusi Testamentti on kirjoitettu kreikaksi.
Kreikassa on 24 kirjainta kirjoittamista varten ja
3 numeroiden kirjoittamista varten. Yhteensä 27.
Tämäkin on ihmeellistä.
Vanha Testamentti on kirjoitettu hepreaksi ja arameaksi
22 kirjaimella.
Uusi Testamentti on kirjoitettu kreikaksi 27 kirjaimella.
27 kirjaa, 27 kreikan kirjainta, 22 kirjaa, 22 heprean kirjainta.
49 on täydellisyys.
Uusi ja Vanha Testamentti yhdessä muodostavat täydellisyyden.
Jumalan kirjoitus on täydellistä.
Meillä on tietenkin selviä todisteita, että Jeesuksen aikaan
kirjoja oli 22.
Meillä on Eusebioksen, varhaisen kirkkohistorioitsijan, todistus.
Samoin Origenuksen, tekstitutkijan ja Hieronymuksen, suuren kääntäjän
ja Flavius Josephuksen, juutalaisen, joka tutki juutalaisuutta
hyvin huolellisesti.
He kaikki toteavat, että Jeesuksen aikaan kirjoja oli 22.
Tämä on täydellinen rakenne. Jumalan kirjoitus on täydellistä.
Luku 22 on todella ihmeellinen.
Katsokaa. Se on jopa kynttilänjalassa.
Millainen juutalainen kynttilänjalka oli?
Se oli tällainen.
Siinä piti olla jokaisessa haarassa
kolme omenaa ja kolme kukkaa.
Tällainen sen piti olla.
Kolme joka haarassa, tässä kolme, yhteensä kuusi, tässä seitsemäs.
Kolme ja kolme, kolme ja kolme, kolme ja kolme ja yksi keskellä.
Siis 7, 3x7=21 ja vielä yksi lisäksi: 22!
22 maljaa, 22 omenaa, 22 kukkaa.
Juutalainen kynttilänjalka perustuu lukuun 22.
Siinä on 7 kynttilää.
Puhumme lisää tästä aiheesta myöhemmissä jaksoissa.
Luku 22 pitää sisällään uskomattomia yllätyksiä.
Olemme nyt nähneet joitain asioita.
Olemme nähneet monin tavoin, että Raamattu on ihmeellinen.
Maailmankaikkeus tällaisenaan ei voi olla vain sattumaa.
Valo, muodot ja DNA eivät voi olla sattumaa.
Se ei ole sattumaa. Raamattu vain on ihmeellinen.
Suomennos: Sini Seppälä